NaiveNeuron/SloPal huggingface dataset:
Susko, Boris, poslanec NR SR (2022-02-25):
Vážený pán predsedajúci, vážená pani ministerka, vážené panie poslankyne, vážení páni poslanci, pán poslanec Dostál, vážení páni poslanci koalície, ja sa zvyknem vyjadrovať v rozprave vždy alebo sa snažím vyjadrovať vždy odborne, menej politicky a viac odborne. Tu mi to však naozaj nejde a musím sa spýtať, pán poslanec Dostál a vážení priatelia z koalície, to si naozaj robíte srandu? Robíte si srandu z tejto Národnej rady, robíte si srandu z občanov Slovenskej republiky? V programovom vyhlásení vlády máte plno rečí o čistote legislatívneho procesu. Takto si predstavujete čistotu legislatívneho procesu? Takto si predstavujete, že sa majú schvaľovať zákony, ktoré zasahujú do ústavou chránených základných ľudských práv a slobôd? To snáď nemyslíte vážne! Na právnickej fakulte sa učí taký jeden voliteľný predmet na ústavnom práve, ktorý sa nazýva teória a prax legislatívy. Tento názov je naozaj príznačný pre dnešné rokovanie parlamentu, kde teória legislatívy je naozaj ďaleko-ďaleko od praxe. Chcem sa spýtať, tento pozmeňujúci návrh bol predložený organizačnému odboru Národnej rady Slovenskej republiky 21.09 h. Čo ste robili od 21.09 h do desiatej hodiny, čo ste tu zbierali, aké ďalšie podpisy, ani tento návrh sa vám nezdal správny, keď ste ešte po tomto zbierali ďalšie podpisy? To vám naozaj stojí tento cirkus za to, aby ste za každú cenu zaviedli pokútne, cez pomoc ľuďom Ukrajiny cenzúru na Slovensku? Naozaj vám to za to stojí? Poďme teda konkrétne k tomuto návrhu, ktorý predložil pán poslanec Dostál. V čom je tento návrh, aby sme to mali jasne a úplne konkrétne vysvetlené. Doteraz v návrhu zákona bolo, že rozhodnúť Národný bezpečnostný úrad o blokovaní škodlivej aktivity, ktorou je závažná dezinformácia alebo iná forma hybridných hrozieb, bolo možné len s platnosťou do 31. decembra 2022, resp. potom v spoločnej správe skrátené do 30. júna 2022. To znamená, že NBÚ mohol rozhodnúť o tomto blokovaní s tým, že to blokovanie mohlo mať ale platnosť na ďalšie tri roky. Jediná zmena, ktorú predstavil pán poslanec Dostál je v tom, že to rozhodnutie bude musieť 30. júna skončiť platnosť. Nič iné, nič viac a nič menej. Cenzúru zavádzate tak či tak, aj keď len na štyri mesiace, ale toto vôbec nie je dôležité na koľko. Zavádzate pokútne cez pomoc ľuďom z Ukrajiny cenzúru na internete, cenzúru slobody prejavu ako ústavou chráneného práva do právneho poriadku Slovenskej republiky. My sme kritizovali nie to, na ako dlho to bude zavedené, my sme vôbec kritizovali, že v skrátenom legislatívnom konaní, ktorým chceme pomôcť ľuďom z Ukrajiny, toto chcete zneužiť na to, aby ste zaviedli cenzúru do právneho poriadku Slovenskej republiky absolútne mimo účelu tohto návrhu zákona. A to, že či to obmedzíte do 30. júna alebo do 31. 12. 2022 alebo na ďalšie dva roky, je úplne jedno, vážení kolegovia! Toto nemôžme v žiadnom prípade podporiť. Ďakujem pekne.
I. Štefanec, poslanec: (2008-11-25):
K daňovej reforme 2004 rád by som sa vrátil, pretože to nie je len môj názor alebo názor kolegov z mojej politickej strany, ale je to názor, ktorý vychádza zo všetkých výskumov, ktoré robia podnikatelia, že čo im najviac pomohlo, tak to bola daňová reforma, to bola novelizácia Zákonníka práce a, samozrejme, potom stabilita súvisiaca so vstupom do Európskej únie a aj Severoatlantickej aliancie, euro nevynímajúc. V tom určite tiež súhlasím, euro je veľký príspevok do stability a euro, už vidíme teraz, že nám pomôže a pomáha stabilizovať túto situáciu. No, keď ste ale hovorili, že ste pripravení diskutovať, ja to veľmi vítam, potom ale dosť dobre nechápem, prečo ste odmietli už trikrát v tejto snemovni našu snahu o to, aby sme diskutovali? Veď my sme pripravení hovoriť o týchto návrhoch a čakáme aj na vyjadrenie.
Laššáková, Jana, podpredsedníčka NR SR (2012-10-18):
Pán poslanec nepoložil žiadnu doplňujúcu otázku, ale aj tak sa pýtam, pani ministerka, chcete k tomu niečo dodať? (Reakcia ministerky.) Dobre, ďakujem pekne. V poradí deviatu otázku položil pán poslanec Martin Fecko ministrovi pôdohospodárstva a rozvoja vidieka, ktorého zastupuje pán minister dopravy, a otázka nie: „Ako a aká prax sa započítava podľa súčasných platných predpisov pre štátnych zamestnancov pred rokom 2004 v špecializovaných štátnych správach vo vašom rezorte?" Nech sa páči, pán minister.
Hrnčiar, Andrej, podpredseda NR SR (2017-12-07):
Jedna faktická poznámka, nech sa páči, pán poslanec Heger.
Blaha, Ľuboš, podpredseda NR SR (2024-01-12):
Pán poslanec Ondrej Prostredník, nech sa páči.
Bublavý, Dušan, poslanec NR SR (2015-12-21):
Lojzko, nebudem komentovať tvoj príbeh s kontajnerom, lebo pravdu celú neviem a ťažko povedať z toho tvojho vystúpenia, kde je pravda ohľadom kontajnera, ale tvoja politika a robenie politiky je o tom, aby si zaujal pozornosť akýmkoľvek spôsobom. Ale pozýval si nás pred dvoma týždňami na míting, ktorý si organizoval na SNP, na námestí a po rokovaní parlamentu, teda nie cez parlament, som zachytil ešte vystúpenie kapely, ktorá tam vystupovala. Myslím, že 2-3 pesničky. No, Lojzko, tá politická kultúra je niekde inde, lebo každé tretie slovo bolo vulgarizmus. Ja som bol úplne zhrozený z toho, že takto politik a ešte teda teraz už, by som povedal, v spojení s KDH, kde naozaj by nejako vulgárne sa nemalo ani správať, ani rozprávať a nieto ešte spievať na námestí. Takže naozaj to s politickou kultúrou nič nemá a organizovať takéto naozaj mítingy, je lepšie ich nerobiť, ako ich robiť takýmto spôsobom, aké boli pred dvoma týždňami organizované tebou.
J. Počiatek, minister financií SR: (2010-06-10):
Navrhovanou úpravou sa znižuje výška príspevku za hlasy politickým stranám, hnutiam a koalíciám, na ktorý majú nárok po uskutočnení parlamentných volieb v roku 2010 v závislosti od počtu platných hlasov odovzdaných pre jednotlivé politické strany alebo koalície o 25 %. Zároveň sa pre rok 2010 znižuje aj výška príspevku na činnosť, ktorý bude vyplatený v troch podieloch. Príspevok na činnosť v ďalších rokoch sa vypočíta z východiskovej hodnoty, ktorou bude výška príspevku za hlasy podľa systémovej úpravy § 52 ods. 4 zákona o voľbách do Národnej rady Slovenskej republiky, aj keď reálne bude príspevok za hlasy politickým stranám a hnutiam krátený o 25 % a vyplatený v zníženej výške. Prijatím navrhovanej úpravy sa vytvorí úspora finančných prostriedkov v odhadovanej výške zhruba 4 mil. eur, ktorá bude použitá na finančné zabezpečenie poskytovania krízovej podpory občanom postihnutým touto živelnou pohromou. Predpokladaná výška úspory vychádza z prepočtov celkovej výšky príspevku za hlasy pri volebnej účasti rovnakej ako v parlamentných voľbách konaných v roku 2006 a bude vo finále závisieť od reálnej volebnej účasti a rozloženia hlasov medzi jednotlivé politické strany a hnutia. Ešte by som rád dodal, ako vyplynulo síce z predchádzajúcej rozpravy, padlo tu viac podľa mňa pomerne nepresných argumentov. Hlavným zmyslom je prejaviť solidaritu, pretože z pohľadu politických strán ide len o malé zníženie príspevkov politickým stranám na ich činnosť. A treba si tiež uvedomiť, že tieto príspevky sa navyšujú každoročne, pretože sa to vyvíja od priemernej mzdy. Čiže tá suma aj tak oproti minulosti už narástla. A bavíme sa o znížení príspevkov len v tomto roku. Čiže celkový dopad, keď sa bavíme, že strany dostanú počas budúceho volebného obdobia rádovo 40 mil. eur, tak tie 4 milióny sú podľa môjho názoru nie zásadnou čiastkou, tak ako to tu bolo popisované, že by to mohlo spôsobiť stranám nejaké fatálne problémy. Ďalej, ma mrzí, že niektorí poslanci vidia túto okamžitú krízovú pomoc občanom ťažko postihnutým povodňami ako nejaké divadlo alebo frašku. To ma teda naozaj mrzí, že niekto to takto vníma, pretože ide naozaj o občanov, ktorí sa ocitli v zúfalej situácii a teraz každé finančné prostriedky budú pre nich naozaj dobré a musíme konať rýchlo. Taktiež tu bolo veľakrát spomenuté, že keby vláda nebola vymíňala rezervu a najmä predseda vlády nebol vymíňal rezervu, tak by bolo dostatok zdrojov. Asi ste si nevšimli, že vláda už bola schopná alokovať 25 mil. eur na túto pomoc a týchto ďalších 4,5 mil. predstavuje dodatočné zdroje, ktoré týmto občanom majú pomôcť. A čo sa týka ďalších zdrojov, treba rozlišovať, že toto je konkrétna krízová pomoc a prvá reakcia na to, čo sa stalo. A nikto nehovorí o tom, že v budúcnosti sa nebudeme tejto téme venovať ďalej a nebude potrebné realokovať ešte ďalšie množstvo zdrojov do tohto systému. Čiže rokujeme tu teraz o tom, či sú strany ochotné byť solidárne s týmto systémom a podľa môjho názoru relatívne malú časť z tých príspevkov, ktoré v budúcnosti dostanú, venovať tomuto fondu na okamžitú krízovú pomoc občanom postihnutým povodňami. Ďakujem za slovo, skončil som.
Paška, Pavol, predseda NR SR (2014-10-15):
(Hlasovanie.) 133 prítomných, 77 za, 56 sa zdržalo. Tieto body sme schválili.
J. Senko, poslanec: (2009-02-04):
Uvedený návrh bol doručený poslancom Národnej rady v stanovenej lehote, čím boli splnené podmienky určené zákonom o rokovacom poriadku v zmysle § 72 ods. 1, t. j. doručenie návrhu najmenej 15 dní pred konaním schôdze Národnej rady. Predseda Národnej rady posúdil uvedený návrh podľa legislatívnych pravidiel v súlade s § 70 ods. 1 zákona o rokovacom poriadku a zaradil ho v súlade s § 72 ods. 2 na rokovanie tejto schôdze Národnej rady. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona o rokovacom poriadku, ako i náležitosti určené v legislatívnych pravidlách. To znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode potreby novej právnej úpravy. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskych spoločenstiev a právom Európskej únie, ako aj doložku finančných, ekonomických, environmentálnych vplyvov, vplyvov na zamestnanosť a podnikateľské prostredie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 15. januára 2009 č. 910 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali v lehote do 8. apríla 2009 a gestorský výbor do 14. apríla 2009. Vážený pán predsedajúci ďakujem, skončil som, prosím, otvorte rozpravu.
Kaliňák, Robert, podpredseda vlády a minister vnútra SR (2015-04-15):
Ďakujem pekne. Výnimočne ich bolo veľmi málo a stručné. Zjavne asi nebolo čo povedať v tejto veci. No ja som, zabudol som, máte pravdu, pán poslanec Galko, ja som zabudol vás spomenúť a som rád, že ste sa sám priznali, ako ste odpočúvali opozíciu. A nielen opozíciu a nielen opozíciu, ale odpočúvali ste, ešte aj svoju vlastnú ochranku ste chceli dať odpočúvať. To znamená, že asi vy ste pred tou svojou vlastnou ochrankou potrebovali ďalšiu ochranu a odpočúvali ste aj nevinného kamionistu, ktorý išiel za vami a mali ste pocit, že vás prenasleduje. Tak keď hovoríme o paranoji, tak treba sa začítať do vlastného životopisu. (Reakcie z pléna.) Pán Matovič, ja som jasne povedal, že návrh na odvolanie nepadol z vašej strany. Teraz ich podpisujete jedna báseň. Ja o tom hovorím, aj pán poslanec Poliačik. Žiadny návrh nikto z vás ste nepodali. Áno, pán Kollár prejavil osobnú statočnosť, to bezpochyby. Ale nikto ste nedali návrh na odvolanie žiadneho z ministrov tej strany a ticho ste sa prizerali tým zlodejstvám, ktoré robila vláda Ivety Radičovej, ticho, a teraz chcete mať akože morálny kredit? No nemáte ho. Nemáte ho. Pán Kaník, ja som rád, že ste sa ozvali. To naozaj veľmi trefne. Máte pravdu, váš kôň nie je zdochýnajúci, váš už zdochol. (Smiech a potlesk.) To je pravda a čo je ešte podstatnejšie, viete mi pomenovať stranu, jedinú stranu na svete, ktorá má svoje logo na schránkovej firme, keď o schránkových firmách hovoríte? Ja viem. SDKÚ. To bola jediná strana na svete, ktorá mala schránkové firmy. Vy ste všetkých naučili schránkovej kultúre. Veď ja si pamätám. Prečo nekandidoval pán Dzurinda za predsedu strany a vlastne aj vtedy lídra kandidátky? Lebo všetko, čo SDKÚ urobilo a pravicová vláda, bolo na schránkových firmách. Čiže to je presne tak. (Potlesk). Presne, žiadnu inú reakciu som ani nemohol od vás čakať. Čiže ešte raz sa vrátim k celému tomu problému. Snažíte sa teraz to, čo ste vy pravidelne robili, to, čo ste pravidelne robili... (Prerušenie vystúpenia časomerom, reakcie z pléna).
Bugár, Béla, podpredseda NR SR (2018-06-14):
Nech sa páči, prezentujme sa a hlasujme. (Hlasovanie.) Prítomných 140, za 125, proti, zdržalo sa 14 poslancov, 1 nehlasoval. Návrh bol schválený. Prosím teraz pána poslanca Farkašovského, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde (tlač 947). (Hlasovanie o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 947.)
Zmajkovičová, Renáta, podpredsedníčka NR SR (2012-12-05):
Faktické poznámky na vystúpenie pána poslanca Mikloška nie sú. Ďalším, ktorý vystúpi v rozprave, je pán poslanec Ježík. Nech sa páči.
Ďurica, Ondrej, poslanec NR SR (2023-03-21):
Ďakujem pekne za slovo. Myslím si rovnako, tak ako to bolo v rozprave od kolegu Mazureka povedané niekoľkokrát, ten návrh je vyslovene užitočný minimálne v niekoľkých ohľadoch. Určite vnímame v spoločnosti diskusiu a rôzne špekulácie o tom, že voľby sú alebo nie sú transparentné, falšované, manipulované a tak ďalej. A myslím si, že je našou povinnosťou načúvať tieto hlasy alebo teda načúvať týmto hlasom a zároveň z pozície politikov urobiť všetko pre to, aby občania neprestali veriť v demokraciu a v transparentnosť volieb a celkovej tej politickej súťaže. Preto ma teší aj skutočnosť, že tento návrh oslovil aj strany bývalej koalície, ktoré dnes v parlamente sú a ktorí nám vyjadrili, alebo ktoré nám vyjadrili podporu a prisľúbili, že tento návrh zákona podporia. Rovnako ďakujem predsedovi parlamentu za to, čo povedal pár minút dozadu. Myslím si, že naozaj aby sme upokojili tú verejnú mienku a tú diskusiu, ktorá častokrát špekuluje a spochybňuje ten, ten priebeh, a ja som, som teda naklonený tomu, aby politici v prvom rade spravili všetko pre to, aby takéto špekulácie a takáto nedôvera medzi občanmi nebola. Na druhej strane treba povedať aj to, čo tu bolo spomenuté, že keď príde Igor Matovič s nápadom, aby sme dávali voličom 500 euro, tak to zaváňa takou politickou korupciou, to si povedzme rovno, a mnohí, mnohí komentátori a novinári to tak aj vnímali a popisovali. Preto si myslím, že aj v kontexte toho je dôležitý tento náš návrh a že je v ňom oveľa viacej rozumu ako v nápadoch o 500 eurách a podobne.
Hlina, Alojz, poslanec NR SR (2014-09-10):
Ďakujem veľmi pekne. Naozaj to, čo sa udialo včera, je bezpredecentné porušenie vôle voliča, tak to poviem a je 25 rokov od novembra a ja si myslím, že je čas sa vrátiť tam, kde to začalo, aspoň symbolicky, do ulíc. Nechcem byť nesolidárny, oceňujem od kolegov túto schopnosť tejto jednoty, ale podľa mňa je to málo. Ja, naozaj sa už musíme vedieť dokopať aj k väčším činom ako k takejto jednote a vytiahnutia pultíku vo vestibule. V prípade, že sa zmobilizujeme na to, aby sme svoj nesúhlas aspoň symbolicky vyjadrili aj na námestí SNP, tak stiahnem svoje návrhy aj ja. Ďakujem.
Krúpa, Juraj, poslanec NR SR (2023-02-08):
Ďakujem. Dovolím si informovať členov brannobezpečnostného výboru, že mimoriadny výbor sa bude roko... bude o 12.15 h v rokovacej miestnosti č. 34. Ďakujem.
Mihál, Jozef, poslanec NR SR (2017-12-01):
Ďakujem, pán predsedajúci. Podľa § 30 rokovacieho poriadku vás chcem poprosiť o predĺženie rečníckeho času, pretože mám toho dosť veľa.
P. Paška, predseda NR SR: (2009-10-21):
Vyhlasujem rozpravu za skončenú. Prerušujem rokovanie o tomto bode programu. Budeme teraz v skrátenom legislatívnom konaní rokovať o vyslovení súhlasu na prerokovanie návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 596/2008 Z. z. o štátnom rozpočte na rok 2009 . Je to tlač 1241. Pán minister financií Ján Počiatek odôvodní tento návrh. Máte slovo, pán minister.
Jurinová, Erika, podpredsedníčka NR SR (2015-10-01):
Do rozpravy poprosím pána poslanca Mičovského.
T. Cabaj, podpredseda NR SR: (2009-09-08):
Otváram všeobecnú rozpravu. Konštatujem, že do rozpravy sa písomne nikto neprihlásil. Má niekto, panie poslankyne, páni poslanci, záujem prihlásiť sa ústne? Nie je to tak. Končím možnosť prihlásiť sa do rozpravy ústne, zároveň vyhlasujem rozpravu za skončenú. Pán minister ani spravodajca nechcú zaujať stanovisko, niet k čomu, nebola rozprava. Prerušujem rokovanie o tomto bode programu, tak ako bolo dohodnuté, hlasovať sa bude o 17.00 hodine. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Vládny návrh zákona máme pod tlačou 1197. Návrh na jeho pridelenie na prerokovanie výborom je v rozhodnutí predsedu č. 1231. Opäť poprosím pána ministra financií, aby tento vládny návrh zákona uviedol.
Kozelová, Monika, poslankyňa NR SR (2023-05-09):
Ja len chcem povedať, že v podstate to je riešené tak, a tým odpovedám pánovi poslancovi Cmorejovi, je to riešené tak, že, v zákone, že obec splatí istinu a odpustia sa jej dlhy. Veriteľ si bude môcť odpísať, odpísať svoj dlh z daní. Takže takto je to riešené. A týmto chcem aj poďakovať ministerstvu spravodlivosti, že nám pomohlo s tým zákonom. Ďakujem.
Horváth, Zoltán, poslanec NR SR (2011-06-29):
Teraz, prosím, dajte hlasovať o druhom procedurálnom návrhu vrátiť vládny návrh zákona na dopracovanie.
Hrušovský, Pavol, podpredseda NR SR (2011-02-01):
Panie poslankyne, páni poslanci, pán poslanec Kubovič, poprosím o pokoj v rokovacej sále. Rešpektujme sa, vypnime mobilné telefóny a počúvajme pána poslanca Rafaja. Nech sa páči, pán predseda.
Pellegrini, Peter, predseda NR SR (2015-10-30):
Ďakujem pekne, pán premiér. S reakciu na vaše vystúpenie 18 pánov poslancov, posledný je pán poslanec Figeľ. Končím možnosť prihlásiť sa. Posledný, dvadsiaty bol pán poslanec Novotný. Ukážte mi druhú časť tabule, prosím. Pán poslanec Jarjabek dvadsiaty. Končím možnosť prihlásiť sa. Budeme končiť pánom poslancom Jarjabkom. Nech sa páči, pán poslanec Matovič. (Reakcie z pléna.) Ale však, pán poslanec Viskupič, vy ste boli ako druhý v poradí. (Reakcie z pléna.) Ste sa museli stláčať ako, kolegovia, keď viete, že toľko vás je, tak sa môžte priebežne prihlasovať a čakať. Nikto nezmizne z tabule len tak, pokiaľ si to nestláčate ixkrát za sebou a potom je v tom chaos. Už ste sa to mohli naučiť za tú dobu. Ešte raz poprosím. Dvadsiaty je pán poslanec Baláž, dvadsiaty prvý tam nie je. Takže dvadsiaty pán poslanec Baláž. Končím možnosť prihlásiť sa. Tak ako je na tabuli, tak budú faktické poznámky. Ako prvý pán poslanec Abrhan, nech sa páči. (Reakcia poslanca Matoviča: „Nerozumiem, však som tam bol doteraz prvý, nič som nestlačil. Nič som nestlačil. Tak to už nesrandujme zase.“ Reakcie z pléna.) Pán poslanec Matovič, vám len kolega už ako pred tým, ako som hovoril, chcel dať slovo a tak vám začal plynúť čas, tak ste zmizli, ale hneď teraz začínate vy prvý dvoma minútami, nech sa páči.
Gašpar, Tibor, poslanec NR SR (2024-05-21):
Pán predsedajúci, dajte, prosím, hlasovať o návrhu uznesenia k atentátu na predsedu vlády Slovenskej republiky Roberta Fica s uvedeným doplňujúcim návrhom, gestorský výbor odporúča schváliť.
Jurinová, Erika, podpredsedníčka NR SR (2014-11-10):
Ďakujem pekne. Pán minister, prajem vám všetko dobré v tejto novej funkcii. Podľa premiéra, ktorý sa vyjadroval, že vždy bude konať rázne a hneď, máme tu dôkazy o tom, že nekonal rázne a určite nie hneď, pretože, už to tu bolo povedané, dostal listy, na základe ktorých mohol konať. Bohužiaľ, čakal až na tlak verejnosti, tlak poslancov, čo mi je veľmi ľúto. Takže ja by som vás prosila, že ak budete mať informácie podobné, ako posielali lekári z nemocnice v Piešťanoch, aby ste naozaj plnili slová vášho premiéra, aj nášho premiéra, konať rázne a hneď. Druhá vec. Máte byť zárukou zmeny, ale vzhľadom na to, že vlastne všetky procesy ste sledovali priamo z diania a rovnako ste nejakým spôsobom nevyslovili ani len náznak pochybení, obávam sa, že to, čo sa začalo, to aj bude pokračovať. Budem rada, ak nás presvedčíte o opaku a naozaj sám z vlastnej vôle skontrolujete aj tie tendre, ktoré prebehli aj v Trenčíne, aj v Martine. Tam zrejme listy od lekárov zatiaľ nemáte, ale už ste to tu niekoľkokrát počuli. Takže žiadam vás týmto aj o preverenie týchto tendrov, aby ste zbavili pochybení nemocnice, fakultné nemocnice v Trenčíne a v Martine. Ďakujem.
Hlinka, Jozef, poslanec NR SR (2021-06-17):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, ústavnoprávnemu výboru a Výboru Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali ihneď. Prosím, dajte o mojom návrhu, vážený pán predseda, hlasovať.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 128 poslancov, za 117, proti 5, zdržalo sa 5, nehlasoval 1. Konštatujem, že tento návrh sme schválili. Ďalej budeme hlasovať o bode 19 programu. Je to prvé čítanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie, tlač 1033. Opäť prosím poslanca Radovana Kazdu, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1033.)
M. Hort, podpredseda NR SR: (2008-07-01):
Chcem sa spýtať pána spravodajcu, či chce využiť právo záverečného slova. Nie. Prerušujem rokovanie o tomto bode programu a tak ako sme sa dohodli, budeme hlasovať zajtra o 11.00 hodine. Teraz budeme pokračovať druhým čítaním o vládnom návrhu zákona o podpore práce s mládežou . Vládny návrh zákona ste dostali pred prvým čítaním ako tlač 589 a spoločnú správu výborov máte ako tlač 589a. Opäť prosím podpredsedu vlády a ministra školstva Jána Mikolaja, aby vládny návrh zákona zdôvodnil. Nech sa páči, pán podpredseda.
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Jánovi Patakymu. Nech sa páči, pán spravodajca.
V. Veteška, podpredseda NR SR: (2006-09-06):
Otváram rozpravu. Písomne som nedostal k tomuto bodu programu žiadnu prihlášku do rozpravy. Pýtam sa vás, páni poslanci, panie poslankyne, kto sa hlási do rozpravy ústne. Pán poslanec Novotný a pán poslanec Bastrnák. Nikto viac sa nehlási. Končím možnosť ďalších prihlášok. Nech sa páči, pán poslanec Novotný ako prvý.
Brisudová, Martina, poslankyňa NR SR (2022-11-08):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Drdul, Dominik, poslanec NR SR (2023-06-15):
Ďakujem veľmi pekne za slovo, pán predsedajúci. Dajte, prosím, hlasovať o tom, že Národná rada prerokuje návrh zákona v druhom čítaní.
Pavlovičová, Svetlana, poslankyňa NR SR (2014-10-14):
Pán predseda, dajte teraz hlasovať o pozmeňujúcom návrhu pána poslanca Jánoša spoločne.
M. Číž, podpredseda NR SR: (2007-03-28):
(Hlasovanie.) Prítomných 142 poslancov, za návrh 138 poslancov, proti 1 poslanec, zdržali sa 3 poslanci. Konštatujem, že tento návrh sme schválili.
J. Mikuš: (2003-02-27):
P. Rusko, podpredseda NR SR: Dávam hlasovať o zákone ako o celku. Nech sa páči. (Hlasovanie.) Prítomných je 104 poslancov, za 104 poslancov. (Potlesk.) Aj tretí zákon sme schválili absolútnou zhodou hlasov. Konštatujem, že sme schválili návrh skupiny poslancov Národnej rady Slovenskej republiky na vydanie novely zákona č. 511/1992 Zb. o správe daní a poplatkov a o zmenách v sústave územných finančných orgánov. Vážené kolegyne, kolegovia, budeme pokračovať druhým čítaním o návrhu poslanca Národnej rady Slovenskej republiky Juraja Blanára na vydanie zákona, ktorým sa dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov . Návrh zákona ste dostali pred prvým čítaním ako tlač 99 a spoločnú správu výborov máte ako tlač 99a. Dávam slovo poslancovi Jurajovi Blanárovi, aby návrh zákona odôvodnil. Nech sa páči, pán poslanec.
Číž, Miroslav, podpredseda NR SR (2015-01-29):
Teraz má slovo pán poslanec Muňko.
J. Vaľová, poslankyňa: (2009-03-11):
Pani kolegyňa, vy nie ste v druhom pilieri, tak ako je váš kolega, pretože asi to nie je taký med lízať a taká dobrota byť v tom druhom pilieri, aby to každému vyhovovalo. A my nikoho nevyháňame z druhého piliera. Ale práve tým, že ideme garantovať, aby ochranu vkladov, aby tieto vklady boli zachované, aby sa neprepadávali, a keď DSS-ka zle zainvestuje, aby to dala na internet a rovnako aby vyrovnala vklady sporiteľov, práve týmto pádom pomáhame sporiteľom v druhom pilieri. A opakujeme to donekonečna a neviem, asi je to veľmi ťažké pochopiť, ak chceme, aby DSS-ky boli zodpovedné a aby investovali zodpovedne, ak urobia zlú investíciu, aby túto investíciu sporiteľom nahradili. To sú úplne jednoduché slová. Čiže ja hovorím, už včera bolo neskoro chrániť a garantovať úspory vkladateľov. Pretože vy ste tento druhý pilier takto nastavili od 5. marca a dnes sa tu idete veľkodušne rozprávať, že akí vy ste prístupní. Vy ste ešte len prístupní rozprávať k tomu, ako budeme garantovať, ako budeme jednoducho garantovať vklady. No my už dnes sme tu vytvorili takúto zmenu, aby tieto vklady boli garantované. Nejdeme o tom iba diskutovať, my už na tom reálne pracujeme.
P. Paška, predseda NR SR: (2006-10-18):
(Hlasovanie.) 141 prítomných, 79 za,  62 proti. Konštatujem, že sme postúpili uvedený návrh zákona do druhého čítania. Budeme hlasovať teraz o pridelení výborom, určenie gestorského výboru, ako aj určenie lehoty na prerokovanie.
Blanár, Juraj, podpredseda NR SR (2023-06-21):
Uzatváram možnosť prihlásiť sa s faktickými poznámkami. Celkom 16 faktických poznámok, ešte pán poslanec, čiže 17. Pán poslanec, prihláste sa, ste posledný. Sedemnásť faktických poznámok, avšak máme jedenástu hodinu, preto prerušujem rokovanie o tomto bode programu a budeme pokračovať o päť minút hlasovaním a po hlasovaní budeme pokračovať v rokovaní faktickými poznámkami. Ďakujem. (Prestávka. Po prestávke zaznievanie gongu.)
B. Bugár, podpredseda NR SR: (2004-10-22):
J. Ševc, poslanec: Ďakujem pekne, pán podpredseda. Ja chcem len podporiť návrh a stanovisko pani poslankyne vzhľadom na to, že sa dotkla veľmi vážneho problému. A to je fetiš peňazí. Skutočne to, že dneska je demografický vývoj taký, aký je, je výsledkom sociálnej politiky týchto vlád. Doviedli sme občana do stavu, keď sa v tomto systéme zrodila polmiliónová nezamestnanosť, kde rastú životné náklady, zvyšujú sa ceny, keď sa platí za výchovu, vzdelanie, zdravotníctvo, skrátka, za všetko, keď sa peniaze povýšili nad všetko, keď sa za peniaze dokonca u nás aj strieľa a zabíja, keď si neváži jeden druhého, keď sa za peniaze rozvracajú rodiny. Preto si myslím, že tento návrh je aspoň čiastkou na to, aby sme mohli splatiť akýsi dlh v tomto zmysle. A urobiť v tejto spoločnosti je to skutočne potrebné, aby sa deti rodili do veselej doby, a nie do neznáma. Ďakujem.
Pčolinský, Peter, podpredseda NR SR (2023-02-10):
Uzatváram možnosť faktických poznámok. Na vaše vystúpenie je osem faktických. S prvou pán poslanec Šefčík.
Ďuriš Nicholsonová, Lucia, podpredsedníčka NR SR (2016-09-07):
Ďakujem pekne. A teraz má priestor spoločný spravodajca, opäť pán poslanec Jozef Valocký. Nech sa páči.
V. Veteška, podpredseda NR SR: (2005-02-08):
Pán minister, želáte si vystúpiť? Nech sa páči, teraz je čas pre vás.
P. Hrušovský, predseda NR SR: (2003-02-06):
(Hlasovanie.) 142 prítomných, 33 za návrh, 86 proti, 23 sa zdržalo. Konštatujem, že návrh sme neschválili. Prosím ďalšie návrhy, pán poslanec. R. Vavrík, poslanec: Pristúpime k spoločnej správe, k tlači 144a a o prvom, pán predseda, budeme hlasovať o návrhu uznesenia tak, ako ho predložil Ústavnoprávny výbor Národnej rady Slovenskej republiky. To jest v poslednom odstavci, poslednú vetu v pôvodnom návrhu vlády nahradiť vetou: „O tom, či bol mandát OSN naplnený, rozhodne na základe nového aktu Bezpečnostnej rady OSN Národná rada Slovenskej republiky osobitným uznesením.“
P. Paška, predseda NR SR: (2008-09-23):
Pán poslanec Minárik, ja nemám žiadny problém s tým, či vystúpi pán Galbavý, len hľadám, aby to bolo v poriadku. Nech sa páči, máte slovo.
Kuffa, Štefan, poslanec NR SR (2021-11-11):
No ak my budeme hlásať také bludy, že vakcína je sloboda, no tak to neni sloboda, to si označený ako taký otrok. A prijatím tohto zákona prijmeme taký covid terorizmus, prosím vás pekne. Však ale nechajme tú slobodu tých ľudí na tých ľuďoch, ako sa slobodne rozhodnú. Chceš sa zaočkovať? Sa zaočkuj. Ak sa nechceš zaočkovať, tak sa nezaočkuješ. Ale nevyhrážať sa ľuďom a prijímať ešte zákony, že ich my budeme sankcionovať a dávať im pokuty. Prosím vás pekne, životná úroveň v priebehu toho roku aj niečo sa tak výrazne znížila a tak klesla, a my ešte ideme takto terorizovať ľudí a neúnosné pokuty dávať. Tuná kolegynka, keď dostala 500 eur, tak jak plakala, že aká to je vysoká pokuta. Áno, bola to vysoká pokuta, ale keď ty si bežný človek, bežný občan, dostaneš 700, 900 eur aj 1 650 eura a vyššie pokuty, prosím vás pekne, veď to je likvidačné, to je úplne totálne zničujúce! Mnohí ľudia tomu ani jednoducho nerozumejú. Viete, ja som si položil takúto otázku, bol som vrcholovým športovcom kedysi. Tuná, keď som to trošku sledoval, môžte sa mi zase smiať, hej, že v médiách, čo som to čítal (zaznievanie gongu), ale faktom je to, že 22 vrcholových športovcov v priebehu mesiaca skolabovalo počas zápasu a zomrelo. Ja sa pýtam, ako je to možné. Nám sa to nestávalo, keď ja som robil vrcholový šport, že by počas zápasu, ja si za celú tú éru nepamätám, že by ktosi zomrel, a tuná v priebehu mesiaca 22 vrcholových športovcov. Nepodceňujme to, neposmievajte sa z tých ľudí, ktorí majú iný názor, čo sa týka covid očkovania. (Ruch v sále. Zaznievanie gongu.) A toto je, prosím vás pekne, covid terorizmus, toto, čo zavádzate. A idete vlastne zaťažovať firmy, zamestnancov, mnohí ľudia prídu, ďalší ľudia prídu o prácu, firmy budú zaťažené, vysoké poplatky, ktoré ich to bude stáť, zvýšené náklady. Toto, čo tu robíte, to nemá obdobu. Ľudia vám to raz vrátia, to neni vyhrážka. Ľudia majú toho plné zuby, toho covidu.
Svrček, Miloš, poslanec NR SR (2022-02-11):
Ďakujem pekne za slovo, pán predsedajúci. Pán poslanec, tvoje vystúpenie mi normálne tak vyčarilo úsmev na tvári, keď som ťa počúval, ale na druhej strane sa ma aj trošku dotklo, keď si nás všetkých hodil do jedného vreca tým, že z našich úst je jedna žumpa, keďže vyjadrenia predstaviteľov koalície sú žumpou. A dobre si citoval, ako veľmi dobré, že si to tu otvoril, aj pána predsedu Národnej rady Kollára, že ako sa vyjadroval v lete minulého roka, že ľudia by mali mať možnosť vyjadriť svoj názor v referende ohľadne možnosti skrátenia volebného obdobia. A to isté hovorí aj teraz. Však on je konzistentný vo svojich vyjadreniach, od začiatku dodnes hovorí to isté, aby ľudia mali tú možnosť. Však si pamätáš veľmi dobre, keď pani prezidentka požiadala o vyjadrenie Ústavný súd, Ústavný súd sa vyjadril svojím nálezom a povedala, vidím konzistentnosť všetkých názorov medzi opozíciou, koalíciou, všetci sú za to, aby ľudia mali mať možnosť sa vyjadriť v tomto referende, vraciam to na parlament, teraz je karta na strane parlamentu, keď sa oni dohodnú, že má byť to referendum, obratom ho vyhlásim. Pán predseda Národnej rady to predložil na koaličnú radu, otvoril okrúhly stôl, podal sa návrh a teraz je tu od toho táto diskusia, aby sme sa posunuli ďalej. Takže som rád, že tiež bojuješ za to, aby ľudia mali tú možnosť. Sám si bol v koalícii v minulom volebnom období, aj keď tvoj bývalý šéf sa vyjadril, že ľudia by nemali mať právo predčasne ukončovať volebné obdobie, lebo ide o puč, takže teraz som rád, že máš už iný názor, že ľudia už by mali mať tú možnosť. A len tak na margo tých ústavných vecí alebo možnosti meniť ústavu, vieš, sú krajiny s ústavnou tradíciou, kde v prípade, ak dôjde k zmene ústavy, tak takáto zmena je prípustná len vtedy, ak prejde táto zmena potvrdeniami... (Prerušenie vystúpenia časomerom.)
Hrnčiar, Andrej, podpredseda NR SR (2016-10-19):
Prosím, prezentujme sa a hlasujme. (Hlasovanie.) Prítomných 142, za 125, proti nikto, zdržalo sa 17. Konštatujem, že sme schválili body zo spoločnej správy.
B. Bugár, podpredseda NR SR: (2003-12-04):
(Hlasovanie.) Prítomných 131, za 125, 6 sa zdržali. Konštatujem, že tento návrh pani poslankyne Brestenskej bol schválený. B. Brestenská, poslankyňa: Ďakujem. Poprosím ešte posledné hlasovanie, pozmeňujúci návrh predložil pán Hanzel. Pán predsedajúci, dajte, prosím, hlasovať.
P. Hrušovský, podpredseda NR SR: (2002-06-20):
Pán poslanec Volf. J. Volf, poslanec: Musím sa ospravedlniť snemovni, lebo sedím na mieste Joža Krumpolca, ktorý ešte pracuje podľa starého návrhu programu.
Laššáková, Jana, podpredsedníčka NR SR (2013-03-13):
Aby sa vrátil na prepracovanie, áno, takto znel... (Reakcia z pléna.)
Muránsky, Peter, poslanec NR SR (2015-03-12):
Veľmi krátko, že považujem tento zákon za potrebný a som v niektorých oblastiach znepokojený tým, že aj naši ľudia protestujú často proti klasickej vodohospodárskej ochrane, ako je to teraz viditeľné napríklad v obci Ľubica, kde protestujú proti poldrom, ale keď príde storočná voda, tak je potom zle. Potom protestujú, samozrejme, proti tomu, že ten polder nemajú a že žiadna vodohospodárska ochrana nebola. Preto si myslím, že hrádzky sú pekná vec, aj údržba vody na území takisto je dobrá vec, ale netreba ju uplatňovať tam, kde nám hrozí napríklad storočná voda. Jednoducho túto neudrží. Túto udrží klasická vodohospodárska ochrana a túto nech robia vodohospodári. Takže v tejto oblasti. A v druhej oblasti jasné vymedzenie inundačného pásma a jasne treba povedať, že, a tam je jeden paragraf, ktorý je veľmi dôležitý a vyplýva aj z toho, že sme boli na jednom nemenovanom úseku inundačného pásma, kde sú postavené z takpovediac hausbótov alebo z takpovediac rekreačných domkov sú tam postavené dneska haláše, veľké domy, a títo obyvatelia sa dožadujú od štátu, aby im zabezpečil vodohospodársku ochranu. Tak to nie. Jednoznačne výstavba v inundačnom pásme je zakázaná. Dobre, treba vyjsť týmto občanom v ústrety, vidím, že tam je taký paragraf, ktorý hovorí o tom, že de facto je to taká nepriama legalizácia, ale nech si do roka a do dňa, bohužiaľ, títo občania musia teda tú vodohospodársku ochranu urobiť na vlastné náklady. Jednoducho, ak s rizikom staviaš, tak musíš aj s rizikom rátať. Ak ste v rizikovom území a tam postavíte dom, tak som zvedavý, ktorá poisťovňa vám ho poistí. A to musí platiť aj v oblasti vodohospodárskej ochrany. Ďakujem pekne.
Čepček, Martin, poslanec NR SR (2022-05-05):
Ďakujem, pani poslankyňa. Ďakujem za vaše vystúpenie. Tiež si myslím, že niektoré veci by mali mať svoju mieru a svoju slušnosť. Toto, čo tu predvádza pani poslankyňa Cigániková, vo všetkej úcte, ja som na vás nikdy nevystúpil vulgárne, ja vás rešpektujem, tak by ste mali rešpektovať aj vy pani poslankyňu, hoci máte iný názor. A ďalej, čo sa týka veci, môj návrh zákona, ktorý som predložil v minulosti, bol stopnutý len kvôli tomu, že niektoré veci sa tam podobali na iný zákon. Ale keď tu predkladáte vy návrhy zákona, ktoré sú viac-menej totožné, aj pozmeňováky, to nevadí nikomu, tam sa tá šesťmesačná lehota neuplatňuje. To znamená, poďme sa baviť o rovnakom metri pre všetkých poslancov bez ohľadu na to, či sú v koalícii, v opozícii alebo nezaradení. A poďme sa baviť, pozerať na všetkých poslancov, či majú rovnaké práva, či majú rovnaké povinnosti, ale či môžu aj rovnako vystupovať a či sú rovnako urážaní a či za to dostávajú aj svoje, svoju, svoje tresty, hej? Lebo dejú sa tu veci, aj v minulosti, že za to isté vystúpenie, vulgárne, koaličný poslanec nedostane trest, ale opozičný poslanec trest dostane. Tak poďme sa pozerať na rovnaký meter pre všetkých poslancov. Toto je 150 zvolených poslancov. Ďakujem.
Ďuriš Nicholsonová, Lucia, podpredsedníčka NR SR (2017-12-06):
Permanentným spôsobom rušíte rokovanie Národnej rady Slovenskej republiky. Nemáte tu čo robiť. Ja som vás dôrazne upozornila, aby ste sa prestali rehotať. Vyrušujete všetkých. (Reakcia z pléna.) A kde je napísané v rokovacom poriadku, že počas prestávky ja nemôžem použiť mikrofón? Kde to je napísané? (Reakcia z pléna.) Viete čo, naozaj sa strápňujete, vy sa strápňujete. (Reakcia z pléna.) Nie, nemôžte, lebo ja vediem túto schôdzu. (Po prestávke.)
Červeňáková, Elena, poslankyňa NR SR (2018-05-22):
Ďakujem. Vážení kolegovia, kolegyne, ja by som len chcela povedať, kontrola NKÚ bola venovaná zariadeniam, ktoré vlastnia alebo majú prenajaté súkromní vlastníci, poskytovatelia zdravotnej starostlivosti, nemajú však rovnaké podmienky preplácania výkonov, ako už bolo uvedené aj v správe, aj moji predrečníci už o tom hovorili. Ale napríklad v komunitnej starostlivosti, agentúry domácej ošetrovateľskej starostlivosti, Všeobecná zdravotná poisťovňa im kumuluje tri až štyri výkony do jedného výkonu. Ďalej limity, ktoré majú, vysoko prekračujú a dlhodobo ich nemajú preplácané. Nemajú platenú dopravu k pacientovi, ako jediní poskytovatelia zdravotnej starostlivosti nemajú preplácanú dopravu k pacientovi. Ďalej, čo sa týka takisto ošetrovateľských domov, majú problém s preplácaním zdravotných výkonov, licencované sestry majú problémy s uzatváraním zmlúv s poisťovňami. Je to veľmi smutné, lebo táto zdravotná starostlivosť je oveľa lacnejšia, ako sú poskytovatelia v nemocniciach. Poisťovne si určujú cenu, akú budú platiť za výkon. Ďalej špecializované ambulancie, všeobecné ambulancie majú ozaj takisto problém s preplácaním výkonov, čo sa týka poskytovania zdravotnej starostlivosti. Porušuje sa tu zákon o tvorbe ceny poskytovania zdravotnej starostlivosti. Kde to vlastne spejeme? Ideme dopredu, alebo desať krokov dozadu? Všeobecné, proste poisťovne určujú ceny. Je to smutné? Nie je to smutné? Keď vlastne ministerstvo zdravotníctva je zodpovedné... (Prerušenie vystúpenia časomerom.)
Hrnčiar, Andrej, podpredseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 147, za 123, proti 0, zdržalo sa 23, nehlasoval 1. Konštatujem, že Národná rada predmetné uznesenie schválila. Teraz budeme hlasovať o návrhu poslancov, ktorí navrhujú, aby sa voľba kandidátov na sudcov Ústavného súdu, tlač 1404, vykonala tajným hlasovaním. Prosím, prezentujme sa a hlasujme. (Hlasovanie.) Prítomných 147, za 77, proti 70. Konštatujem, že Národná rada schválila tajné hlasovanie. Pristúpime k tajnému hlasovaniu. Chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete – „za“, „proti“, „zdržiavam sa“. Platný je ten hlasovací lístok, na ktorom je označená alternatíva „za“ najviac u osemnástich kandidátoch. Hlasovací lístok je neplatný, ak pri niektorom mene nie je voľba označená, alebo ak je hlasovací lístok menený alebo doplňovaný. Prosím, všetkých overovateľov, aby sa ujali svojej funkcie. Súčasne ich prosím, aby hlasovali ako prví. Pristúpime k vykonaniu tajného hlasovania. (Tajné hlasovanie o návrhu na voľbu kandidátov na sudcov Ústavného súdu Slovenskej republiky – nová voľba , tlač 1404.) (Akt tajného hlasovania.)
Hrnčiar, Andrej, podpredseda NR SR (2017-05-16):
Pán poslanec Blaha.
Krúpa, Juraj, poslanec NR SR (2023-12-15):
Vzniká ďalší úrad, ďalšia inštitúcia, ktorá bude vyhradená pre straníkov, aby mali teplé miestečká, aby ich bolo kam umiestňovať. Ja sám ani neviem, že či vôbec SNS má ešte toľko, jak by som povedal, členov, ktorí nie sú v dôchodkovom veku, ktorí by mohli pracovať na takomto ministerstve a obsadiť všetky tie dôležité miesta... (Prerušenie vystúpenia predsedajúcim.)
B. Bugár, podpredseda NR SR: (2001-10-04):
Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prosím, prezentujme sa aj hlasujme. (Hlasovanie.) Prítomných 82 poslancov, za návrh hlasovalo 81, zdržal sa 1 poslanec. Konštatujem, že sme schválili vládny návrh zákona, ktorým sa mení zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení zákona č. 154/1999 Z. z. a ktorým sa mení a dopĺňa zákon č. 328/1991 Zb. o konkurze a vyrovnaní v znení neskorších predpisov. Ďakujem pani ministerke, pánovi spravodajcovi, samozrejme aj poslancom. Pani ministerka požiadala o slovo. B. Schmögnerová, ministerka financií SR: Ďakujem pekne. Vážená poslanecká snemovňa dovoľte, aby som vám skutočne poďakovala za to, že sme dokázali v priebehu jedného dňa schváliť tak dôležitý zákon v prospech celej spoločnosti. Ďakujem ešte raz. (Potlesk.) I. Presperín, podpredseda NR SR: Panie poslankyne, páni poslanci, budeme pokračovať v rokovaní. S procedurálnym návrhom pán poslanec Fico, nech sa páči. (Ruch v sále.) Prosím pokoj, páni poslanci.
Glváč, Martin, podpredseda NR SR (2018-05-23):
Pardon, ešte som zabudol, ospravedlňujem sa, pani poslankyňa Zimenová, som nevidel predtým na tabuli, jedinú, ja som uzavrel možnosť prihlásiť sa, bola pani poslankyňa Vaľová. (Reakcia z pléna.) A s reakciou, dobre, nech sa páči. To tam nebolo.
Bagačka, Michal, poslanec NR SR (2013-09-12):
Ďakujem pekne za slovo. V rozprave vystúpil jeden poslanec a odznel jeden pozmeňujúci návrh. Pán predseda, najskôr je potrebné, aby poslanci podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy.
Valášek, Tomáš, poslanec NR SR (2020-06-04):
Vďaka, pán predsedajúci. Budem vecný, lebo tých, tých emócií už bolo dnes dosť. Ako myslím si, že je úplne normálne, a dokonca by som povedal, že v zdravej demokratickej spoločnosti, že inteligentní ľudia vedú debatu a rozhá..., rozchádzajú v názore, že aký presne má byť systém na voľbu generálneho prokuratúra, prokurátora, ale, prosím, nestrašme sa nejakým zahraničným trestom, ostrakizovaním alebo potrestaním, preto tá realita je skutočne rôznorodá a nie je žiaden európsky štandard. Faktom je a už to tu odznelo, ale stojí to za zopakovanie, že minimálne tri krajiny Európskej únie mimo tých anglosaských v Británii, to už ani nie je v EÚ, majú právny systém, ktorý explicitne umožňuje, aby sa generálnym prokurátorom stali ľudia iní ako prokurátori, Chorvátsko, Lotyšsko, Slovinsko. Minimálne v ďalších 6 krajinách aktuálne dnes slúžia vo funkcii ľudia, ktorí neboli generálnymi prokurátormi, pardon, neboli prokurátormi v čase, keď boli nominovaní za generálnych prokurátorov, Holandsko, Cyprus, Litva, Švédsko, Poľsko a Česko. Benátska komisia sa vyjadrila k tejto téme. Vyjadrila sa k nej dvakrát. Aj v otázke Čiernej Hory, aj v otázke Ukrajiny. A obidvakrát privítala tú možnosť otvoriť systém aj ľuďom iným ako prokurátori. Explicitne preto, lebo bolo treba čistiť tento systém od starých pliev. Inak ako jediný taký prvok, keď sa pozriete, že čo z tých, čo tie krajiny odlišuje od tých iných krajín, ktoré majú za generálnych prokurátorov len prokurátorov. Také to pojítko je, že väčšinou ide o krajiny, ktoré sú v tranzícii a ktoré potrebujú vyčistiť systém od nekalých vplyvov. A pre mňa je skôr, teraz trošku zapolitizujem, ale pre mňa je dosť smutnou vizitkou to, že Slovensko sa po, po ix rokoch nezávislosti ocitá v situácii, že stále sme de facto krajinou v tranzícii, že ešte stále máme systém prokuratúry nevyčistený. Je smutné, že sme v tej istej kategórii ako Čierna Hora a Ukrajina. Ale to je vizitkou predošlých vlád, nie tejto súčasnej, ktorá sa snaží ten systém len vyčistiť. Ďakujem. (Potlesk.)
Jurinová, Erika, podpredsedníčka NR SR (2014-05-15):
Ďakujem. Pán poslanec, na vaše vystúpenie sú tri faktické poznámky. Uzatváram možnosť prihlásiť sa s faktickými poznámkami. Nech sa páči, pani poslankyňa Mezenská.
Šeliga, Juraj, podpredseda NR SR (2020-09-22):
Ďakujem pekne, pán minister. Teraz dávam slovo pánovi poslancovi Viskupičovi, ktorý je predseda výboru pre financie a rozpočet a bol určený ako spoločný spravodajca, aby nás informoval o prerokovaní vo výboroch.
Grendel, Gábor, podpredseda NR SR (2023-05-05):
Na vystúpenie pána poslanca jedna faktická poznámka. Pán poslanec... tak dve, končím možnosť prihlásiť sa s ďalšími. Pán poslanec Marián Viskupič ako prvý.
Laurenčík, Milan, podpredseda NR SR (2021-03-19):
Reagovať na faktické poznámky bude pán podpredseda Juraj Blanár, nech sa páči.
V. Veteška, podpredseda NR SR: (2006-03-15):
Panie poslankyne, páni poslanci, pristúpime k rokovaniu o správe o postupnosti krokov pri riešení problémov bezdomovcov . Správu máte ako tlač 1542. Správu výborov máte ako tlač 1542a. Prosím teraz pani ministerku práce, sociálnych vecí a rodiny Slovenskej republiky, pani Ivetu Radičovú, aby predmetný dokument vlády uviedla. Nech sa páči, pani ministerka.
B. Bugár, podpredseda NR SR: (2005-05-25):
P. Rusko, podpredseda vlády a minister hospodárstva SR: Ja som to nemyslel zle, keď som hovoril o skrátení, lebo som videl, že najväčší šum robia kolegovia zo Smeru, ale asi majú pravdu, keď vás podporujú. Chcem len povedať jednu vec. Tak ako to je nastavené, nie je to nastavené dobre z pohľadu toho, že aj kolegovia sa pýtali, čo tu robím, kde je pán minister Prokopovič. No ja tu som preto, lebo je to postavené tak múdro, že zvyškové ministerstvo privatizácie je na ministerstve hospodárstva a ja zo zákona som povinný predkladať koncepcie, ktoré nespracovávam. Ja by som vedel odpovedať na niektoré otázky, ale na niektoré nie, priznám sa, lebo však, keď sa ma budete pýtať na energetiku, tak si myslím, že budem vedieť hovoriť o všetkom. Tu by som mal asi problém. A preto možno by bolo dobré obrátiť sa na príslušného pána ministra s týmito otázkami, nakoľko sa necítim kompetentný odpovedať na veci, ktoré výsostne patria do problematiky ministerstva dopravy. Pokiaľ ide o niektoré veci týkajúce sa dividend a pod., tak môže sa uvažovať aj o tom, pretože ak bude Cargo podnikom, ktorý bude a je výnosným, nie je ešte nikde rozhodnuté politicky, ani vo vládnej koalícii, že to musí byť za každých okolností 100 %. A dokonca si myslím, že možno sa na to názory nebudú zhodovať. Treba o tom diskutovať. Nie je to vec, ktorá by bola už nejakým spôsobom rozhodnutá. Detaily, o ktorých ste hovorili a ktoré sa viažu na fungovanie, vzťahy, väzby, kompetencie, zdôvodnenie, oceňovanie, preceňovanie prosím adresovať pánovi ministrovi, nie preto, že by som pochyboval, azda  že sú tie otázky bez odpovedí, ale preto, že by mal odpovedať ten, kto je za to zodpovedný a komu to patrí a kto sa v tom orientuje. Ďakujem.